               IL-KUMMISSJONI EWROPEA
            Brussell, 14.12.2015
            COM(2015) 640 final
            2015/0290(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni proviżorja ta' Protokoll għal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

               MEMORANDUM TA’ SPJEGAZZJONI

               Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża, min-naħa l-oħra, ġie ffirmat fi Brussell fl-1 ta’ April 2002 u daħal fis-seħħ fl-1 ta' April 2006.

               Skont l-Att ta' Adeżjoni tar-Repubblika tal-Kroazja, ir-Repubblika tal-Kroazja taċċedi għall-ftehimiet internazzjonali iffirmati jew konklużi mill-Unjoni Ewropea u mill-Istati Membri tagħha permezz ta’ Protokoll għal dawk il-ftehimiet.

               Il-proposta mehmuża tikkostitwixxi l-istrumenti legali għall-firma u l-applikazzjoni proviżorja ta' Protokoll għal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea.

               Fl-14 ta’ Settembru 2012, il-Kunsill awtorizza lill-Kummissjoni biex tiftaħ negozjati mal-pajjiżi terzi kkonċernati bil-ħsieb li jiġu konklużi l-protokolli rilevanti. In-negozjati mar-Repubblika Libaniża ġew konklużi b’suċċess. Il-Kummissjoni ġiet infurmata b’Nota Verbali tal-5 ta’ Ġunju 2014 li t-test propost ġie aċċettat mil-Libanu.

               Il-Protokoll propost jinkorpora lir-Repubblika tal-Kroazja bħala Parti Kontraenti għall-Ftehim u jorbot lill-UE biex tipprovdi l-verżjoni awtentika tal-Ftehim bil-lingwa uffiċjali l-ġdida tal-UE.

               Ir-riżultati tan-negozjati tqiesu bħala sodisfaċenti. Il-Kummissjoni titlob lill-Kunsill jadotta d-deċiżjoni mehmuża dwar l-iffirmar u l-applikazzjoni proviżorja tal-Protokoll.

               2015/0290 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f’isem l-Unjoni Ewropea u l-Istati Membri tagħha, u l-applikazzjoni proviżorja ta' Protokoll għal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217 flimkien mal-Artikolu 218(5) tiegħu,

               Wara li kkunsidra l-Att ta' Adeżjoni tar-Repubblika tal-Kroazja, u b’mod partikolari l-Artikolu 6(2) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża, min-naħa l-oħra ġie ffirmat fi Brussell fl-1 ta’ April 2002 u daħal fis-seħħ fl-1 ta' April 2006.

               (2)Ir-Repubblika tal-Kroazja saret Stat Membru tal-Unjoni Ewropea fl-1 ta’ Lulju 2013.

               (3)Skont it-termini tal-Artikolu 6(2) tal-Att ta' Adeżjoni tar-Repubblika tal-Kroazja, l-adeżjoni tar-Repubblika tal-Kroazja għal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża, min-naħa l-oħra, għandha tiġi maqbula bi Protokoll mal-Ftehim konkluż bejn il-Kunsill, li jaġixxi f’isem l-Unjoni u unanimament f’isem l-Istati Membri, u r-Repubblika Libaniża.

               (4)Fl-14 ta' Settembru 2012, il-Kunsill awtorizza lill-Kummissjoni biex tiftaħ in-negozjati mal-pajjiżi terzi kkonċernati. In-negozjati ġew konklużi b’suċċess mar-Repubblika Libaniża permezz tal-inizjalar tal-Protokoll, mehmuż ma' din id-deċiżjoni.

               (5)L-Artikolu 7 tal-Protokoll jipprevedi l-applikazzjoni proviżorja tiegħu qabel ma jidħol fis-seħħ.

               (6)Il-Protokoll jiġi ffirmat, bil-kundizzjoni li jiġi konkluż f’data aktar 'il quddiem, u jkun applikat fuq bażi proviżorja.

               ADOTTA DIN ID-DEĊIŻJONI:

               Artikolu 1

               L-iffirmar f’isem l-Unjoni u l-Istati Membri tagħha tal-Protokoll għal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża min-naħa l-oħra, qiegħed b'dan jiġi awtorizzat, soġġett għall-konklużjoni tal-istess Protokoll.

               It-test tal-Protokoll huwa mehmuż ma' din id-Deċiżjoni.

               Artikolu 2

               Is-Segretarjat Ġenerali tal-Kunsill jistabbilixxi l-istrument tas-setgħat sħaħ biex jiġi ffirmat il-Protokoll, soġġett għall-konklużjoni tiegħu, għall-persuna/i maħtura/i min-negozjatur.

               Artikolu 3

               Bil-kundizzjoni li jkun konkluż f'data iktar 'il quddiem u sakemm jidħol fis-seħħ, il-Protokoll japplika proviżorjament, skont l-Artikolu 7 tiegħu.

               Artikolu 4

               Din id-Deċiżjoni tidħol fis-seħħ fi ….

               Magħmul fi Brussell,

                     Għall-Kunsill

                     Il-President

    ---documentbreak---

               IL-KUMMISSJONI EWROPEA
            Brussell, 14.12.2015
            COM(2015) 640 final
            ANNESS
            PROTOKOLLgħal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea
            tal-
            Proposta għalDEĊIŻJONI TAL-KUNSILL
            dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja ta' Protokoll għal mal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubblika Libaniża, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

               ANNESS
               PROTOKOLL
               għal mal-Ftehim Ewro-Mediterranju li jistabilixxi Assoċjazzjoni bejn il-Komunità Ewropea u l-Istati Membri tagħha min-naħa l-waħda u r-Repubblika Libaniża min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

                  IR-RENJU TAL-BELĠJU,

               IR-REPUBBLIKA TAL-BULGARIJA,

               IR-REPUBBLIKA ĊEKA,

               IR-RENJU TAD-DANIMARKA,

               IR-REPUBBLIKA FEDERALI TAL-ĠERMANJA,

               IR-REPUBBLIKA TAL-ESTONJA,

               L-IRLANDA,

               IR-REPUBBLIKA ELLENIKA,

               IR-RENJU TA' SPANJA,

               IR-REPUBBLIKA FRANĊIŻA,

               IR-REPUBBLIKA TAL-KROAZJA,

               IR-REPUBBLIKA TALJANA,

               IR-REPUBBLIKA TA' ĊIPRU,

               IR-REPUBBLIKA TAL-LATVJA,

               IR-REPUBBLIKA TAL-LITWANJA,

               IL-GRAN DUKAT TAL-LUSSEMBURGU,

               L-UNGERIJA,

               IR-REPUBBLIKA TA' MALTA,

               IR-RENJU TAN-NETHERLANDS,

               IR-REPUBBLIKA TAL-AWSTRIJA,

               IR-REPUBBLIKA TAL-POLONJA,

               IR-REPUBBLIKA PORTUGIŻA,

               IR-RUMANIJA,

               IR-REPUBBLIKA TAS-SLOVENJA,

               IR-REPUBBLIKA SLOVAKKA,

               IR-REPUBBLIKA TAL-FINLANDJA,

               IR-RENJU TAL-IŻVEZJA,

               IR-RENJU UNIT TAL-GRAN BRITTANJA U L-IRLANDA TA' FUQ,

               Il-Partijiet Kontraenti għat-Trattat dwar Unjoni Ewropea, it-Trattat dwar il-Funzjonament tal-Unjoni Ewropea, minn issa ’l quddiem imsejħa “l-Istati Membri”, irrappreżentati mill-Kunsill tal-Unjoni Ewropea,

               kif ukoll

               L-UNJONI EWROPEA, minn issa 'l quddiem imsejħa "l-Unjoni Ewropea",

               minn-naħa l-waħda,

               kif ukoll

               IR-REPUBBLIKA LIBANIŻA minn hawn 'il quddiem “il-Libanu”

               min-naħa l-oħra,

               minn issa 'l quddiem imsejħa flimkien "il-Partijiet Kontraenti" għall-għanijiet ta' dan il-Protokoll

               Billi:

               (1)Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea l-Istati Membri tagħha, min-naħa l-waħda, u r-Repubblika Libaniża, min-naħa l-oħra, minn issa 'l quddiem imsejjaħ “il-Ftehim Ewro-Mediterranju”, ġie ffirmat fi Brussell fl-1 ta’ April 2002 u daħal fis-seħħ fl-1 ta' April 2006.

               (2)It-Trattat ta' Adeżjoni tar-Repubblika tal-Kroazja mal-Unjoni Ewropea, minn issa 'l quddiem imsejjaħ "It-Trattat ta' Adeżjoni", ġie ffirmat fi Brussell fid-9 ta' Diċembru 2011 u daħal fis-seħħ fl-1 ta' Lulju 2013.

               (3)Skont l-Artikolu 6(2) tal-Att ta' Adeżjoni tar-Repubblika tal-Kroazja, l-adeżjoni tagħha mal-Ftehim għandha tiġi maqbula bil-konklużjoni ta' protokoll mal-Ftehim.

               (4)Il-konsultazzjonijiet skont l-Artikolu 22(2) tal-Ftehim Ewro-Mediterranju saru biex ikun żgurat li ġew ikkunsidrati l-interessi reċiproċi tal-Unjoni u tal-Libanu.

               FTIEHMU KIF ĠEJ:

               Artikolu 1

               Ir-Repubblika tal-Kroazja b'dan taċċedi bħala Parti mill-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea l-Istati Membri tagħha, min-naħa l-waħda, u r-Repubblika Libaniża, min-naħa l-oħra, u tadotta rispettivament u tieħu nota, bl-istess mod kif għamlu l-Istati Membri l-oħra tal-Unjoni, tat-testi tal-Ftehim, kif ukoll tad-Dikjarazzjonijiet Konġunti u d-Dikjarazzjonijiet.

               KAPITOLU I

               Emendi lit-test tal-Ftehim Ewro-Mediterranju, u b'mod partikolari lill-annessi u l-protokolli tiegħu

               Artikolu 2

               Regoli tal-oriġini

               Il-Protokoll 4 jiġi emendat kif ġej:

               1.Fl-Artikolu 18(4) tiżdied is-sentenza li ġejja: “Izdano naknadno”.

               2.L-Anness V jinbidel b'dan li ġej:

               1. Anness V

               IT-TEST TAD-DIKJARAZZJONI FUQ FATTURA

               Id-dikjarazzjoni tal-fattura, li t-test tagħha jidher hawn taħt, trid issir skont in-noti ta' qiegħ il-paġna. Madankollu, in-noti ta' qiegħ il-paġna ma għandhomx għalfejn jiġu riprodotti.

               Verżjoni bil-Bulgaru

               Износителят на продуктите, обхванати от този документ (митническо разрешение № … (
                  1
               ) декларира, че освен където е отбелязано друго, тези продукти са с … преференциален произход (
                  2
               ).

               Verżjoni bl-Ispanjol

               El exportador de los productos incluidos en el presente documento [autorización aduanera no …(1)] declara que, salvo indicación en sentido contrario, estos productos gozan de un origen preferencial…(2).

               Verżjoni biċ-Ċek

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených mají tyto výrobky preferenční původ v … (2).

               Verżjoni bid-Daniż

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Verżjoni bil-Ġermaniż

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.

               Verżjoni bl-Estonjan

               Käesoleva dokumendiga hõlmatud toodete eksportija (tolliameti kinnitus nr … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Verżjoni bil-Grieg

               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ’ αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Verżjoni bl-Ingliż

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Verżjoni bil-Franċiż

               L’exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l’origine préférentielle … (2).

               Verżjoni bil-Kroat

               Izvoznik proizvoda obuhvaćenih ovom ispravom (carinsko ovlaštenje br. .(1)..) izjavljuje da su, osim ako je drukčije  izričito navedeno, ovi proizvodi .... (2) preferencijalnog podrijetla.

               Verżjoni bit-Taljan

               L’esportatore delle merci contemplate nel presente documento [autorizzazione doganale n. … (1)] dichiarache, salvo indicazione contraria, le merci sono di origine preferenziale … (2).

               Verżjoni bil-Latvjan

               Eksportētājs produktiem, kuri ietverti šajā dokumentā (muitas pilnvara Nr. … (1)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).

               Verżjoni bil-Litwan

               Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Verżjoni bl-Ungeriż

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hianyában az áruk preferenciális … (2) származásúak.

               Verżjoni bil-Malti

               L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).

               Verżjoni bl-Olandiż

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële …oorsprong zijn (2).

               Verżjoni bil-Pollakk

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Verżjoni bil-Portugiż

               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).

               Verżjoni bir-Rumen

               Exportatorul produselor ce fac obiectul acestui document [autorizația vamală nr. … (1)] declară că, exceptând cazul în care în mod expres este indicat altfel, aceste produse sunt de origine preferențială … (2).

               Verżjoni bis-Sloven

               Izvoznik blaga, zajetega s tem dokumentom (pooblastilo carinskih organov št. … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Verżjoni bis-Slovakk

               Vývozca výrobkov uvedených v tomto dokumente [číslo povolenia … (1)] vyhlasuje, že okrem zreteľne označených, majú tieto výrobky preferenčný pôvod v … (2).

               Verżjoni bil-Finlandiż

               Tässä asiakirjassa mainittujen tuotteiden viejä (tullin lupa nro … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … (2) alkuperätuotteita.

               Verżjoni bl-Iżvediż

               Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).

               Verżjoni bl-Għarbi

               ...................................................................................................................................................(
                  3
               ) (Post u data)

               ...................................................................................................................................................(
                  4
               )

               (Firma tal-esportatur; barra minn hekk, l-isem tal-persuna li tiffirma d-dikjarazzjoni jrid jiġi indikat b'kitba ċara)

               KAPITOLU II

               Dispożizzjonijiet tranżitorji

               Artikolu 3

               Merkanzija fi tranżitu

               Id-dispożizzjonijiet tal-Ftehim jistgħu jiġu applikati lill-merkanzija esportata jew mil-Libanu lejn il-Kroazja jew mill-Kroazja lejn il-Libanu, li tkun konformi mad-dispożizzjonijiet tal-Protokoll 4 tal-Ftehim u li fid-data tal-adeżjoni tal-Kroazja tkun jew en route jew maħżuna temporanjament f'maħżen doganali jew f'żona ħielsa fil-Libanu jew fil-Kroazja.

               F'każijiet bħal dawn jista' jingħata trattament preferenzjali, soġġett għas-sottomissjoni lill-awtoritajiet doganali tal-pajjiż importatur, fi żmien erba' xhur mid-data tal-adeżjoni tal-Kroazja, ta' prova tal-oriġini maħruġa retrospettivament mill-awtoritajiet doganali tal-pajjiż esportatur.

               KAPITOLU III

               Dispożizzjonijiet finali u ġenerali

               Artikolu 4

               Ir-Repubblika Libaniża timpenja ruħha li ma tressaq l-ebda pretensjoni, talba jew referenza u lanqas tibdel jew tirtira xi konċessjoni skont l-Artikoli XXIV.6 u XXVIII tal-GATT 1994, f'dak li jikkonċerna dan it-tkabbir tal-Unjoni.

               Artikolu 5

               Fi żmien debitu wara l-inizjalar ta' dan il-Protokoll, l-Unjoni tikkomunika lill-Istati Membri tagħha u lir-Repubblika Libaniża, il-verżjoni tal-Ftehim bil-lingwa Kroata. Soġġetta għad-dħul fis-seħħ ta' dan il-Protokoll, il-verżjoni bil-lingwa msemmija fl-ewwel sentenza ta’ dan l-Artikolu ssir awtentika bl-istess kundizzjonijiet tal-verżjonijiet bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Għarbija, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża u Żvediża tal-Ftehim.

               Artikolu 6

               Dan il-Protokoll jifforma parti integrali mill-Ftehim.

               Artikolu 7

               Dan il-Protokoll ikun approvat mill-Unjoni Ewropea, mill-Kunsill tal-Unjoni Ewropea f’isem l-Istati Membri, u mil-Libanu, skont il-proċeduri tagħhom stess. Il-Partijiet Kontraenti jinnotifikaw lil xulxin bit-tlestija tal-proċeduri neċessarji għal dan l-għan. L-istrumenti ta' approvazzjoni jiġu depożitati mas-Segretarjat Ġenerali tal-Kunsill tal-Unjoni Ewropea.

               Dan il-protokoll jidħol fis-seħħ fl-ewwel jum tax-xahar ta' wara d-data li fiha l-Partijiet kollha jkunu nnotifikaw lil xulxin dwar it-tlestija tal-proċeduri meħtieġa għal dan l-għan.

               Sakemm tasal id-data li jidħol fis-seħħ, il-Protokoll japplika proviżorjament b'effett mill-1 ta' Lulju 2013.

               Artikolu 8

               Dan il-Protokoll sar f'żewġ kopji bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Għarbija, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża u Żvediża u kull wieħed minn dawn it-testi huwa awtentiku indaqs.

               B'XHIEDA TA' DAN, il-Plenipotenzjarji ffirmati hawn taħt, mogħtija s-setgħa għal dan l-effett, iffirmaw dan il-Protokoll.

               Magħmul fi …, fi …jum ta' ....tas-sena ...

               Għall-Unjoni Ewropea u l-Istati Membri tagħha

               Għar-Repubblika Libaniża

                     (1)

                        Meta d-dikjarazzjoni fuq fattura ssir minn esportatur approvat skont it-tifsira tal-Artikolu 22 tal-Protokoll, in-numru tal-awtorizzazzjoni tal-esportatur approvat irid jitniżżel f'dan l-ispazju. Meta d-dikjarazzjoni tal-fattura ma timteliex minn esportatur approvat, il-kliem fil-parenteżi jridu jitħallew barra jew l-ispażju jitħalla vojt.

                     (2)

                        L-oriġini tal-prodotti trid tiġi indikata. Meta d-dikjarazzjoni fuq fattura hija relatata parzjalment jew kollha kemm hi, ma' prodotti li joriġinaw minn Ceuta u Melilla skont it-tifsira tal-Artikolu 38 tal-Protokoll, l-esportatur irid jindikahom b'mod ċar fid-dokument li fih issir id-dikjarazzjoni, permezz tas-simbolu "CM".

                     (3)

                        Dawn l-indikazzjonijiet jistgħu jitħallew barra jekk l-informazzjoni tinsab fid-dokument innifsu.

                     (4)

                        Ara l-Artikolu 22(5) tal-Protokoll. F'każijiet fejn l-esportatur ma għandux għalfejn jiffirma, l-eżenzjoni tal-firma timplika wkoll l-eżenzjoni tal-isem tal-firmatarju."


				|

		52014PC0181

			Proposta għal DEĊIŻJONI TAL-KUNSILL li temenda l-perjodu ta' applikazzjoni tad-Deċiżjoni tal-Kunsill 2004/162/KE dwar id-dazji tal-baċir fid-dipartimenti ultraperiferiċi Franċiżi /* COM/2014/0181 final - 2014/0101 (CNS) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Id-dispożizzjonijiet tat-Trattat
tal-Funzjonament tal-Unjoni Ewropea (TFUE) japplikaw għar-reġjuni
ultraperiferiċi tal-Unjoni. Madankollu, ir-reġjuni
ultraperiferiċi Franċiżi huma esklużi mill-iskop territorjali
tad-direttivi tal-VAT u tad-dazju tas-sisa.
Id-dispożizzjonijiet tat-TFUE, b'mod
partikolari l-Artikolu 110, fil-prinċipju ma jawtorizzaw l-ebda
differenza fir-reġjuni ultraperiferiċi Franċiżi bejn
it-tassazzjoni ta' prodotti lokali u t-tassazzjoni ta' prodotti minn Franza
metropolitana, l-Istati Membri l-oħrajn jew il-pajjiżi li mhumiex
membri. L-Artikolu 349 TFUE (dak li qabel kien l-Artikolu 299(2)
tat-Trattat KE) jipprevedi l-possibbiltà li jiġu introdotti miżuri
speċifiċi favur dawk ir-reġjuni minħabba l-eżistenza
ta' żvantaġġi permanenti li għandhom effett fuq
is-sitwazzjoni ekonomika u soċjali tar-reġjuni ultraperiferiċi.
Miżuri bħal dawn jikkonċernaw bosta politiki, inkluża
t-tassazzjoni.
Id-Deċiżjoni tal-Kunsill 2004/162/KE
tal-Kunsill tal-10 ta’ Frar 2004 (kif emendata
bid-Deċiżjonijiet tal-Kunsill 2008/439/KE
tad-9 ta’ Ġunju 2008 u 448/2011/UE
tad-19 ta’ Lulju 2011), adottata abbażi
tal-Artikolu 299(2) tat-Trattat tal-KE, tawtorizza lil Franza biex
tapplika sal-1 ta’ Lulju 2014, rata mnaqqsa tad-"dazji
tal-baċir" għal ċerti prodotti maħduma lokalment
fid-dipartimenti Franċiżi ultraperiferiċi
(bl-eċċezzjoni ta' Saint Martin). L-anness tad-Deċiżjoni
msemmija hawn fuq jipprovdi l-lista tal-prodotti li għalihom jistgħu
japplikaw l-eżenzjonijiet jew it-tnaqqis fit-taxxi. Skont il-prodott
partikolari, id-differenza bejn it-tassazzjoni ta' prodotti manifatturati
lokalment u t-tassazzjoni ta' prodotti oħra ma tistax taqbeż l-10,
il-20 jew il-30 punt perċentwali.
Id-Deċiżjoni 2004/162/KE tesponi r-raġunijiet
li mmotivaw l-adozzjoni tal-miżuri speċifiċi: l-iżolament,
id-dipendenza fir-rigward tal-materja prima u tal-enerġija, l-obbligu li
jżiedu l-istokkijiet, id-daqs żgħir tas-suq lokali u l-livell
baxx tal-attività ta' esportazzjoni eċċ. Dawn l-iżvantaġġi
kollha ġabu żieda tal-ispejjeż ta' produzzjoni u b'hekk
tal-prezz ta' kemm iqumu l-oġġetti mmanifatturati lokalment li,
fin-nuqqas ta' miżuri speċifiċi, se jkunu inqas kompetittivi
minn dawk li ġejjin minn barra, anke b'kunsiderazzjoni tal-ispejjeż
ta' trasport lejn id-DOM. Dan se jagħmliha iktar diffiċli biex
tinżamm il-produzzjoni lokali. Il-miżuri speċifiċi li hemm
fid-Deċiżjoni 2004/162/KE ġew maħsuba bil-għan li
tissaħħaħ l-industrija lokali billi tittejjeb il-kompetittività
tagħha.
L-awtoritajiet Franċiżi huma
tal-opinjoni li l-iżvantaġġi li jgħaddu minnhom
ir-reġjuni ultraperiferiċi Franċiżi jippersistu u bejn
il-25 ta' Jannar u s-7 ta' Ġunju 2013 bagħtu
bosta ittri lill-Kummissjoni Ewropea fejn talbu li tinżamm sistema ta'
tassazzjoni differenzjata simili għas-sistema attwali wara
l-1 ta' Lulju 2014 sal-31 ta' Diċembru 2020.

L-analiżi tal-listi tal-prodotti li
għalihom l-awtoritajiet Franċiżi jixtiequ japplikaw tassazzjoni
differenzjata hi proċess twil li teħtieġ l-awditjar, għal
kull prodott, tar-raġunijiet għat-tassazzjoni differenzjata u
l-proporzjonalità tat-taxxa, sabiex tiġi żgurata li t-tassazzjoni
differenzjata ma tkunx ta' xkiel għall-integrità u l-koerenza tal-ordni
ġuridika tal-Unjoni, inklużi l-politiki tas-suq intern u komuni.
Dan ix-xogħol għadu ma tlestiex
minħabba n-numru kbir ta' prodotti involuti (bosta mijiet) u l-kwantità
ta' informazzjoni li trid tinġabar fuq l-istruttura tas-swieq tal-prodotti
kkonċernati: l-eżistenza ta' produzzjoni lokali, l-eżistenza ta'
"importazzjonijiet" sostanzjali (inklużi dawk minn Franza
metropolitana u minn Stati Membri oħrajn) jistgħu jfixklu
l-kontinwazzjoni tal-produzzjoni lokali, in-nuqqas ta' kull monopolju jew
kważi monopolju fil-produzzjoni lokali, il-ġustifikazzjoni ta'
spejjeż ogħla ta' produzzjoni li huma ta' xkiel għal prodotti
lokali meta mqabbla ma' prodotti "importati", u kontrolli biex
jiġi żgurat li t-taxxa differenzjata ma tkunx inkompatibbli ma'
politiki oħrajn tal-Unjoni.
In-nuqqas li ma tiġix adottata kwalunkwe
proposta qabel l-1 ta' Lulju 2014 jista' joħloq lakuna
ġuridika hekk kif titwarrab l-applikazzjoni ta' kull tassazzjoni
differenzjata fir-reġjuni ultraperiferiċi Franċiżi wara
l-1 ta' Lulju 2014, anki fil-każ ta' prodotti li
fl-aħħar mill-aħħar għalihom tkun ġustifikata t-tassazzjoni
differenzjata.
Hu meħtieġ perjodu ulterjuri ta' sitt
xhur biex jitlesta x-xogħol li bħalissa għaddej u li jagħti
lill-Kummissjoni ħin suffiċjenti biex tippreżenta proposta
bbilanċjata li tikkunsidra l-interessi varji kkonċernati.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Id-direttorati ġenerali rilevanti
tal-Kummissjoni Ewropea ġew ikkonsultati dwar it-test ta' din il-proposta.
Il-Kummissjoni ma għamlitx użu minn
valutazzjoni tal-impatt.
3.           ELEMENTI ĠURIDIĊI
TAL-PROPOSTA
 Sommarju tal-miżuri proposti Il-proposta tipprovdi għal estensjoni ta' sitt xhur tal-validità tad-Deċiżjoni tal-Kunsill 2004/162/KE mill-10 ta' Frar 2004 sal-31 ta' Diċembru 2014 minflok sal-1 ta' Lulju 2014.
 Bażi ġuridika Artikolu 349 TFUE.
 Il-prinċipju tas-sussidjarjetà Il-Kunsill biss għandu s-setgħa li jadotta, abbażi tal-Artikolu 349 TFUE, miżuri speċifiċi favur ir-reġjunijiet ultraperiferiċi għall-adattament tal-applikazzjoni tat-Trattati għal dawn ir-reġjuni, inkluża l-politika komuni, minħabba l-iżvantaġġi permanenti li jħallu impatt fuq il-kundizzjonijiet ekonomiċi u soċjali tar-reġjuni ultraperiferiċi. Għaldaqstant, il-proposta hija konformi mal-prinċipju tas-sussidjarjetà.
 Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin.
 L-għan tal-proposta hi li tiġi estiża s-sistema eżistenti b'sitt xhur biex ikun possibbli li titlesta l-analiżi sħiħa, prodott prodott, tat-talba biex tiġi awtorizzata l-applikazzjoni tat-tassazzjoni differenzjata biex tagħmel tajjeb għax-xkiel lill-prodotti lokali. ||
 L-ebda estensjoni ma hi se tkun awtorizzata sakemm titlesta l-analiżi prodott prodott tat-talba tal-awtoritajiet Franċiżi
 Għażla tal-istrument
 Strument propost: Deċiżjoni tal-Kunsill.
 Strumenti oħra ma kinux ikunu adegwati għar-raġunijiet li ġejjin. It-test li huwa s-suġġett tal-emenda huwa fih innifsu Deċiżjoni tal-Kunsill, adottata fuq l-istess bażi ġuridika (l-Artikolu 299(2) tat-Trattat tal-KE ta' dak iż-żmien).
4.           IMPLIKAZZJONI BAĠITARJA
Din il-proposta ma għandha l-ebda
implikazzjoni fuq il-baġit tal-Unjoni Ewropea.
2014/0101 (CNS)
Proposta għal
DEĊIŻJONI TAL-KUNSILL
li temenda l-perjodu ta' applikazzjoni
tad-Deċiżjoni tal-Kunsill 2004/162/KE dwar id-dazji tal-baċir
fid-dipartimenti ultraperiferiċi Franċiżi
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Europea, u b’mod partikolari l-Artikolu 349
tiegħu,
Wara li kkunsidra l-proposta tal-Kummissjoni
Ewropea,
Wara li l-abbozz tal-att leġislattiv
intbagħat lill-parlamenti nazzjonali,
Wara li kkunsidra l-opinjoni tal-Parlament
Ewropew[1],
Waqt li jaġixxi skont proċedura
leġiżlattiva speċjali,
Billi:
(1)       Id-Deċiżjoni
tal-Kunsill 2004/162/KE tal-Kunsill[2]
tawtorizza lill-awtoritajiet Franċiżi jipprevedu eżenzjonijiet
jew rati mnaqqsa tad-dazji tal-baċir għal ċerti prodotti
maħduma lokalment fid-dipartimenti Franċiżi extra-Ewropej
li jidhru fl-Anness tagħha. Skont il-prodott partikolari, id-differenza
bejn it-tassazzjoni ta' prodotti manifatturati lokalment u t-tassazzjoni ta'
prodotti oħra ma tistax taqbeż l-10, il-20 jew il-30 punt
perċentwali. Dawn l-eżenzjonijiet jew tnaqqis huma miżuri
speċifiċi mmirati biex jikkumpensaw id-diffikultajiet partikolari li
jiffaċċjaw ir-reġjuni ultraperiferiċi fl-Artikolu 349
tat-Trattat fejn l-effett tagħhom huwa li jżidu l-ispejjeż
tal-produzzjoni għall-intrapriżi lokali u għalhekk il-prodotti
tagħhom diffiċilment jistgħu jikkompetu mal-istess prodotti li
joriġinaw fi Franza metropolitana, l-Istati Membri l-oħra jew
pajjiżi mhux membri. L-eżenzjonijiet minn jew it-tnaqqis fid-dazji
dovuti applikabbli għal prodotti lokali jappoġġaw
il-ħolqien, il-manutenzjoni u l-iżvilupp tal-produzzjoni lokali.
Id-Deċiżjoni 2004/162/KE tapplika
sal-1 ta’ Lulju 2014.
(2)       L-awtoritajiet
Franċiżi huma tal-opinjoni li l-iżvantaġġi li
jgħaddu minnhom ir-reġjuni ultraperiferiċi Franċiżi
jippersistu u bagħtet talba lill-Kummissjoni Ewropea fejn talbu li
tinżamm sistema ta' tassazzjoni differenzjata simili għas-sistema
attwali wara l-1 ta' Lulju 2014 sal-31 ta' Diċembru 2020.
(3)       L-analiżi tal-listi
tal-prodotti li għalihom l-awtoritajiet Franċiżi jixtiequ
japplikaw tassazzjoni differenzjata hi proċess twil li teħtieġ
l-awditjar, għal kull prodott, tar-raġunijiet għat-tassazzjoni
differenzjata u l-proporzjonalità tat-taxxa, sabiex tiġi żgurata li
t-tassazzjoni differenzjata ma tkunx ta' xkiel għall-integrità u
l-koerenza tal-ordni ġuridika tal-Unjoni, inklużi l-politiki tas-suq
intern u komuni.
(4)       Dan ix-xogħol għadu
ma tlestiex minħabba n-numru kbir ta' prodotti involuti u l-kwantità ta'
informazzjoni li trid tinġabar, b'mod partikolari l-kwantifikazzjoni
tal-ispejjeż ogħla ta' produzzjoni li jxeklu l-prodotti lokali u
l-istruttura tas-swieq tal-prodott ikkonċernati.
(5)       In-nuqqas li ma tiġix
adottata kwalunkwe proposta qabel l-1 ta' Lulju 2014 jista'
joħloq lakuna ġuridika hekk kif titwarrab l-applikazzjoni ta' kull
tassazzjoni differenzjata fir-reġjuni ultraperiferiċi
Franċiżi wara l-1 ta' Lulju 2014.
(6)       Hu meħtieġ perjodu
ulterjuri ta' sitt xhur biex jitlesta x-xogħol li bħalissa
għaddej u li jagħti lill-Kummissjoni ħin suffiċjenti biex
tippreżenta proposta bbilanċjata li tikkunsidra l-interessi varji
kkonċernati.
(7)       Id-Deċiżjoni
2004/162/KE għalhekk tiġi emendata skont dan,
ADOTTA DIN ID-DEĊIŻJONI:
Artikolu 1
Fl-Artikolu 1(1) tad-Deċiżjoni
2004/162/KE il-kliem id-data l-1 ta’ Lulju 2014” huma mibdula
bil-kliem “il-31 ta’ Diċembru 2014”.
Artikolu 2
Din
id-Deċiżjoni tapplika mit-2 ta’ Lulju 2014.
Artikolu 3
Din
id-Deċiżjoni hija indirizzata lir-Repubblika Franċiża.
Magħmul fi Brussell,
                                                                       Għall-Kunsill
                                                                       Il-President
[1]               ĠU C tal- , p. .
[2]               Id-Deċiżjoni tal-Kunsill 2004/162/KE
tal-10 ta' Frar 2004 dwar l-iskema tad-dazji tal-baċir
fid-dipartimenti Franċiżi extra-Ewropej u li testendi l-perjodu ta’
validità tad-Deċiżjoni 89/688/KEE (ĠU L 52, 21.2.2004,
p. 64).